CELEX: 62018CN0019
Language: sk
Date: 2018-01-05 00:00:00
Title: Vec C-19/18 P: Odvolanie podané 5. januára 2018: MS proti uzneseniu Všeobecného súdu (prvá komora) z 31. mája 2017 vo veci T-17/16, MS/Komisia

5.3.2018   
            
            
               SK
            
            
               Úradný vestník Európskej únie
            
            
               C 83/16
            
         Odvolanie podané 5. januára 2018: MS proti uzneseniu Všeobecného súdu (prvá komora) z 31. mája 2017 vo veci T-17/16, MS/Komisia
   (Vec C-19/18 P)
   (2018/C 083/23)
   Jazyk konania: francúzština
   
      Účastníci konania
   
   
      Odvolateľ: MS (v zastúpení: L. Levi, advokát)
   
      Ďalší účastník konania: Európska komisia
   
      Návrhy odvolateľa
   
   
               —
            
            
               Zrušiť rozsudok Všeobecného súdu Európskej únie z 31. mája 2017 vo veci T-17/16,
            
         
               —
            
            
               v dôsledku toho vrátiť vec Všeobecnému súdu, aby rozhodol o dôvodnosti žaloby v prvostupňovom konaní, ktorá naň bola podaná, alebo ak Súdny dvor usúdi, že to stav konania dovoľuje, vyhovieť návrhom žalobcu v prvostupňovom konaní a v dôsledku toho
            
         
               —
            
            
               konštatovať mimozmluvnú zodpovednosť Komisie podľa článku 268 a článku 340 druhého odseku ZFEÚ,
            
         
               —
            
            
               nariadiť predloženie dokumentov, ktoré Komisia určila za dôverné a ktoré predstavujú nevyhnutnú podporu rozhodnutia o vylúčení,
            
         
               —
            
            
               uložiť náhradu nemajetkovej ujmy vyplývajúcej zavinenia Komisie určenú ex aequo et bono vo výške 20 000 eur,
            
         
               —
            
            
               uložiť Komisii, aby uverejnila ospravedlnenie žalobcovi a opätovne ho zaradila do Team Europe,
            
         
               —
            
            
               uložiť Komisii povinnosť nahradiť trovy konania v oboch stupňoch.
            
         
      Odvolacie dôvody a hlavné tvrdenia
   
   Napadnuté uznesenie vychádza z nesprávneho právneho posúdenia pri právnej kvalifikácii základu žaloby o náhradu škody podanej v prvostupňovom konaní, ako aj porušením povinnosti odôvodnenia v prvostupňovom konaní.
   Napadnuté uznesenie tiež vychádza z nesprávneho právneho posúdenia pri právnej kvalifikácii písomného súhlasu, ako aj porušením povinnosti odôvodnenia v prvostupňovom konaní. Uvedený súd skreslil skutočnosti v spise.